CELEX: 32008R0212
Language: el
Date: 2008-03-07 00:00:00
Title: Κανονισμός (ΕΚ) αριθ. 212/2008 της Επιτροπής, της 7ης Μαρτίου 2008 , για την τροποποίηση του παραρτήματος I του κανονισμού (ΕΚ) αριθ. 138/2004 του Ευρωπαϊκού Κοινοβουλίου και του Συμβουλίου για τους οικονομικούς λογαριασμούς της γεωργίας στην Κοινότητα (Κείμενο που παρουσιάζει ενδιαφέρον για τον ΕΟΧ)

8.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 65/5
            
         
      ΚΑΝΟΝΙΣΜΌΣ (ΕΚ) αριθ. 212/2008 ΤΗΣ ΕΠΙΤΡΟΠΉΣ
   
   της 7ης Μαρτίου 2008
   για την τροποποίηση του παραρτήματος I του κανονισμού (ΕΚ) αριθ. 138/2004 του Ευρωπαϊκού Κοινοβουλίου και του Συμβουλίου για τους οικονομικούς λογαριασμούς της γεωργίας στην Κοινότητα
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 138/2004 του Ευρωπαϊκού Κοινοβουλίου και του Συμβουλίου, της 5ης Δεκεμβρίου 2003, για τους οικονομικούς λογαριασμούς της γεωργίας στην Κοινότητα (1), και ιδίως το άρθρο 2 παράγραφος 2,
   Εκτιμώντας τα ακόλουθα:
   
               (1)
            
            
               Με τον κανονισμό (ΕΚ) αριθ. 1398/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για τη θέσπιση της στατιστικής ταξινόμησης των οικονομικών δραστηριοτήτων NACE-αναθεώρηση 2 και για την τροποποίηση του κανονισμού (ΕΟΚ) αριθ. 3037/90 του Συμβουλίου και ορισμένων κανονισμών των Ευρωπαϊκών Κοινοτήτων σχετικών με ειδικούς στατιστικούς τομείς (2), θεσπίστηκε αναθεωρημένη στατιστική ταξινόμηση των οικονομικών δραστηριοτήτων με την ονομασία NACE-αναθεώρηση 2 («NACE αναθ. 2»).
            
         
               (2)
            
            
               Για την εφαρμογή του εν λόγω κανονισμού πρέπει να θεσπιστούν τα απαραίτητα μέτρα που θα προβλέπουν τη χρήση της NACE αναθ. 2 σε διάφορους στατιστικούς τομείς.
            
         
               (3)
            
            
               Το παράρτημα Ι του κανονισμού (ΕΚ) αριθ. 138/2004 καθορίζει τη μεθοδολογία των οικονομικών λογαριασμών της γεωργίας στην Κοινότητα (ΟΛΓ). Λόγω της αναθεωρημένης στατιστικής ταξινόμησης των οικονομικών δραστηριοτήτων, η μεθοδολογία ΟΛΓ πρέπει να επικαιροποιηθεί και οι παραπομπές στη NACE αναθ. 1.1 να αντικατασταθούν.
            
         
               (4)
            
            
               Συνεπώς, ο κανονισμός (ΕΚ) αριθ. 138/2004 πρέπει να τροποποιηθεί ανάλογα.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής γεωργικών στατιστικών που συστάθηκε με την απόφαση 72/279/ΕΟΚ (3),
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 138/2004 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Απριλίου 2011.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Μαρτίου 2008.
      
         
            Για την Επιτροπή
         
         Joaquín ALMUNIA
         
         
            Μέλος της Επιτροπής
         
      
   
   
      (1)  ΕΕ L 33 της 5.2.2004, σ. 1. Κανονισμός όπως τροποποιήθηκε με τον κανονισμό (ΕΚ) αριθ. 909/2006 της Επιτροπής (ΕΕ L 168 της 21.6.2006, σ. 14).
   
      (2)  ΕΕ L 393 της 30.12.2006, σ. 1.
   
      (3)  ΕΕ L 179 της 7.8.1972, σ. 1.
   
      ΠΑΡΑΡΤΗΜΑ
      Το παράρτημα I του κανονισμού (ΕΚ) αριθ. 138/2004 τροποποιείται ως εξής:
      
                  (1)
               
               
                  Η φράση «NACE αναθ. 1» αντικαθίσταται από τη φράση «NACE αναθ. 2» σε όλο το κείμενο.
               
            
                  (2)
               
               
                  Η φράση «ISIC αναθ. 3» αντικαθίσταται από τη φράση «ISIC αναθ. 4» σε όλο το κείμενο.
               
            
                  (3)
               
               
                  Το σημείο 1.23 αντικαθίσταται από τα εξής:
                  
                              «1.23.
                           
                           
                              Εάν, εντούτοις, οι εργασίες επί συμβάσει δεν εκτελούνται εξ ολοκλήρου από τις εξειδικευμένες μονάδες (π.χ. εάν οι κάτοχοι γεωργικών εκμεταλλεύσεων μισθώνουν τις μηχανές αλλά απασχολούν τους δικούς τους εργαζομένους), η δραστηριότητα αυτή πρέπει να καταγράφεται στον κλάδο 77 της NACE αναθ. 2 (“δραστηριότητες ενοικίασης και εκμίσθωσης”)· στην περίπτωση αυτή, τα ποσά που καταβάλλονται από τους κατόχους γεωργικών εκμεταλλεύσεων στις επιχειρήσεις που εργάζονται στο πλαίσιο της σύμβασης πρέπει να καταγράφονται ως “λοιπά αγαθά και υπηρεσίες” στην “ενδιάμεση ανάλωση” (βλέπε σημείο 2.108).»
                           
                        
            
                  (4)
               
               
                  Το σημείο 1.55 αντικαθίσταται από τα εξής:
                  
                              «1.55.
                           
                           
                              Δεδομένου ότι οι ΟΛΓ αποτελούν αναπόσπαστο μέρος του ευρωπαϊκού συστήματος λογαριασμών, χρησιμοποιείται για την κατάρτισή τους η γενική ταξινόμηση οικονομικών δραστηριοτήτων της Eurostat, η NACE αναθ. 2. Η NACE αναθ. 2 είναι μια ταξινόμηση δραστηριοτήτων με τέσσερα επίπεδα που καταρτίστηκε το 2006. Είναι στην πραγματικότητα μια αναθεώρηση της γενικής ταξινόμησης των οικονομικών δραστηριοτήτων στις Ευρωπαϊκές Κοινότητες, γνωστής με το αρκτικόλεξο NACE, η οποία δημοσιεύθηκε για πρώτη φορά το 1970 από την Eurostat.»
                           
                        
            
                  (5)
               
               
                  Το σημείο 1.57 αντικαθίσταται από τα εξής:
                  
                              «1.57.
                           
                           
                              Η NACE αναθ.2 είναι μια ταξινόμηση δραστηριοτήτων που χρησιμοποιείται για τον καθορισμό των κλάδων δραστηριότητας στους εθνικούς λογαριασμούς. Βασίζεται στο ακόλουθο σύστημα κωδικοποίησης με τέσσερα επίπεδα:
                              
                                          —
                                       
                                       
                                          ένα πρώτο επίπεδο που περιλαμβάνει υποδιαιρέσεις οι οποίες προσδιορίζονται από αλφαβητικό κωδικό (τομείς)·
                                       
                                    
                                          —
                                       
                                       
                                          ένα δεύτερο επίπεδο που περιλαμβάνει υποδιαιρέσεις οι οποίες προσδιορίζονται από διψήφιο αριθμητικό κωδικό (κλάδοι)·
                                       
                                    
                                          —
                                       
                                       
                                          ένα τρίτο επίπεδο που περιλαμβάνει υποδιαιρέσεις οι οποίες προσδιορίζονται από τριψήφιο αριθμητικό κωδικό (ομάδες)· και
                                       
                                    
                                          —
                                       
                                       
                                          ένα τέταρτο επίπεδο που περιλαμβάνει υποδιαιρέσεις οι οποίες προσδιορίζονται από τετραψήφιο αριθμητικό κωδικό (τάξεις).»
                                       
                                    
                        
            
                  (6)
               
               
                  Το σημείο 1.62 αντικαθίσταται από τα εξής:
                  
                              «1.62.
                           
                           
                              Για τους σκοπούς των εθνικών λογαριασμών ο γεωργικός κλάδος δραστηριότητας ορίζεται ως η ομαδοποίηση των μονάδων που ασκούν δραστηριότητες του κλάδου 01 της NACE αναθ. 2 “Φυτική και ζωική παραγωγή, θήρα και συναφείς δραστηριότητες”, είτε αποκλειστικά, είτε από κοινού με άλλες δευτερεύουσες οικονομικές δραστηριότητες. Ο κλάδος 01 περιλαμβάνει τα εξής (1):
                              
                                          —
                                       
                                       
                                          Ομάδα 01.1: Καλλιέργεια μη πολυετών φυτών·
                                       
                                    
                                          —
                                       
                                       
                                          Ομάδα 01.2: Πολυετείς καλλιέργειες·
                                       
                                    
                                          —
                                       
                                       
                                          Ομάδα 01.3: Πολλαπλασιασμός των φυτών,
                                       
                                    
                                          —
                                       
                                       
                                          Ομάδα 01.4: Ζωική παραγωγή·
                                       
                                    
                                          —
                                       
                                       
                                          Ομάδα 01.5: Μικτές γεωργοκτηνοτροφικές δραστηριότητες·
                                       
                                    
                                          —
                                       
                                       
                                          Ομάδα 01.6: Υποστηρικτικές προς τη γεωργία δραστηριότητες και δραστηριότητες μετά τη συγκομιδή·
                                       
                                    
                                          —
                                       
                                       
                                          Ομάδα 01.7: Θήρα, τοποθέτηση παγίδων και συναφείς δραστηριότητες.
                                       
                                    
                        
            
                  (7)
               
               
                  Το σημείο 1.63 αντικαθίσταται από τα εξής:
                  
                              «1.63.
                           
                           
                              Ο κατάλογος των χαρακτηριστικών δραστηριοτήτων της γεωργίας των ΟΛΓ αντιστοιχεί με αυτές τις επτά ομάδες δραστηριοτήτων (01.1 έως 01.7), αλλά με τις ακόλουθες διαφορές:
                              
                                          —
                                       
                                       
                                          περιλαμβάνονται οι δραστηριότητες παραγωγής κρασιού και ελαιολάδου (χρησιμοποιώντας αποκλειστικά σταφύλια και ελιές που παράγονται από την ίδια εκμετάλλευση) (2),
                                       
                                    
                                          —
                                       
                                       
                                          εξαιρούνται οι δραστηριότητες παραγωγής σπόρων πριν και μετά το στάδιο του πολλαπλασιασμού και ορισμένες δραστηριότητες οι οποίες, στη NACE αναθ. 2, θεωρούνται γεωργικές υπηρεσίες (π.χ. η εκμετάλλευση συστημάτων άρδευσης — λαμβάνονται υπόψη μόνο οι δραστηριότητες γεωργικών εργασιών επί συμβάσει).
                                       
                                    
                        
            
                  (8)
               
               
                  Το σημείο 1.64 αντικαθίσταται από τα εξής:
                  
                              «1.64.
                           
                           
                              Όλες οι μονάδες που ασκούν τις χαρακτηριστικές δραστηριότητες του γεωργικού κλάδου των ΟΛΓ πρέπει να συμπεριλαμβάνονται. Πρόκειται για μονάδες που ασκούν τις δραστηριότητες των ακόλουθων ομάδων της NACE αναθ. 2:
                              
                                          —
                                       
                                       
                                          ομάδες 01.1 και 01.2: Καλλιέργεια μη πολυετών φυτών και πολυετείς καλλιέργειες,
                                       
                                    
                                          —
                                       
                                       
                                          παραγωγή σπόρων: μόνο οι μονάδες που επιδίδονται στη δραστηριότητα του πολλαπλασιασμού σπόρων,
                                       
                                    
                                          —
                                       
                                       
                                          ομάδα 01.3: Πολλαπλασιασμός των φυτών,
                                       
                                    
                                          —
                                       
                                       
                                          ομάδα 01.4: Ζωική παραγωγή,
                                       
                                    
                                          —
                                       
                                       
                                          ομάδα 01.5: Μικτές γεωργοκτηνοτροφικές δραστηριότητες,
                                       
                                    
                                          —
                                       
                                       
                                          ομάδα 01.6: Υποστηρικτικές προς τη γεωργία δραστηριότητες και δραστηριότητες μετά τη συγκομιδή
                                       
                                    
                                          —
                                       
                                       
                                          εξαιρούνται οι μονάδες που εκτελούν δραστηριότητες γεωργικών υπηρεσιών εκτός από τις μονάδες γεωργικών εργασιών επί συμβάσει (δηλαδή εξαιρούνται οι μονάδες που ασκούν δραστηριότητες εκμετάλλευσης συστημάτων άρδευσης ή επεξεργασίας σπόρων πολλαπλασιασμού),
                                       
                                    
                                          —
                                       
                                       
                                          ομάδα 01.7: Θήρα, τοποθέτηση παγίδων και συναφείς δραστηριότητες.»
                                       
                                    
                        
            
                  (9)
               
               
                  Το σημείο 1.65 διαγράφεται.
               
            
                  (10)
               
               
                  Ο τίτλος στο στοιχείο α) άνωθεν του σημείου 1.67 αντικαθίσταται από τα εξής:
                  «α)   Ομάδες 01.1 έως 01.3: Καλλιέργεια μη πολυετών φυτών και πολυετείς καλλιέργειες, πολλαπλασιασμός των φυτών»
               
            
                  (11)
               
               
                  Το σημείο 1.67 αντικαθίσταται από τα εξής:
                  
                              «1.67.
                           
                           
                              Οι ομάδες 01.1 έως 01.3 περιλαμβάνουν μια συστηματική κατανομή που καθιστά δυνατή την ταξινόμηση όλων των δραστηριοτήτων φυτικής παραγωγής της γεωργίας που εμφανίζονται στα κράτη μέλη της Ευρωπαϊκής Ένωσης.»
                           
                        
            
                  (12)
               
               
                  Το σημείο 1.69 διαγράφεται.
               
            
                  (13)
               
               
                  Το σημείο 1.71 αντικαθίσταται από τα εξής:
                  
                              «1.71.
                           
                           
                              Βάσει της σύμβασης που χρησιμοποιείται στη NACE αναθ. 2 (3), όταν γεωργικά προϊόντα ίδιας παραγωγής υφίστανται επεξεργασία στην ίδια μονάδα παραγωγής, τα επεξεργασμένα προϊόντα καταγράφονται στη γεωργία. Για παράδειγμα, ο μούστος σταφυλιών, ο οίνος και το ελαιόλαδο θεωρούνται τρόφιμα στην ταξινόμηση προϊόντων CPA. Η NACE αναθ. 2 κατατάσσει την παραγωγή οίνου και ελαιολάδου στον τομέα Γ “μεταποίηση” (τάξεις 11.02 “Παραγωγή οίνου από σταφύλια” και 10.41 “Παραγωγή ελαίων και λιπών”). Μόνο οι δραστηριότητες παραγωγής σταφυλιών για οινοποίηση και ελιών ανήκουν στη γεωργία (τάξεις 01.21, “Καλλιέργεια σταφυλιών” και 01.26 “Καλλιέργεια ελαιωδών καρπών”). Εντούτοις, βάσει της ανωτέρω σύμβασης, εφόσον ο οίνος/το ελαιόλαδο παράγεται από σταφύλια/ελιές που παράγονται από την ίδια μονάδα παραγωγής, καταγράφεται στη γεωργία.
                           
                        
            
                  (14)
               
               
                  Ο τίτλος στο στοιχείο β) άνωθεν του σημείου 1.76 αντικαθίσταται από τα εξής:
                  «β)   Ομάδα 01.4: Ζωική παραγωγή»
               
            
                  (15)
               
               
                  Το σημείο 1.77 διαγράφεται.
               
            
                  (16)
               
               
                  Στο σημείο 1.78 η δεύτερη περίοδος αντικαθίσταται από τα εξής:
                  «Θα πρέπει αντίθετα να σημειωθεί ότι η διαχείριση στάβλων αλόγων ιπποδρομιών και σχολών ιππασίας δεν είναι χαρακτηριστική δραστηριότητα της γεωργίας (πρόκειται για δραστηριότητα που υπάγεται στις “Αθλητικές δραστηριότητες και δραστηριότητες διασκέδασης και ψυχαγωγίας”: Κλάδος 93) (βλέπε 2.210).»
               
            
                  (17)
               
               
                  Ο τίτλος στο στοιχείο γ) άνωθεν του σημείου 1.80 αντικαθίσταται από τα εξής:
                  «γ)   Ομάδα 01.6: Υποστηρικτικές προς τη γεωργία δραστηριότητες και δραστηριότητες μετά τη συγκομιδή»
               
            
                  (18)
               
               
                  Το σημείο 1.80 αντικαθίσταται από τα εξής:
                  
                              «1.80.
                           
                           
                              Οι δραστηριότητες της ομάδας 01.6 μπορούν να διαιρεθούν σε δύο κατηγορίες:
                              
                                          —
                                       
                                       
                                          γεωργικές υπηρεσίες εργασιών επί συμβάσει στο στάδιο της γεωργικής παραγωγής (δηλαδή γεωργικές εργασίες επί συμβάσει),
                                       
                                    
                                          —
                                       
                                       
                                          “άλλες” γεωργικές υπηρεσίες (εκμετάλλευση συστημάτων άρδευσης, επεξεργασία σπόρων πολλαπλασιασμού κ.λπ.).»
                                       
                                    
                        
            
                  (19)
               
               
                  Το σημείο 1.81 αντικαθίσταται από τα εξής:
                  
                              «1.81.
                           
                           
                              Οι δραστηριότητες γεωργικών υπηρεσιών της δεύτερης κατηγορίας δεν θεωρούνται χαρακτηριστικές δραστηριότητες των ΟΛΓ (αν και εμφανίζονται στους λογαριασμούς της γεωργίας των εθνικών λογαριασμών), εφόσον δεν είναι παραδοσιακές και χαρακτηριστικές δραστηριότητες της γεωργίας.»
                           
                        
            
                  (20)
               
               
                  Στο σημείο 1.86 η δεύτερη περίοδος αντικαθίσταται από τα εξής:
                  «Αντίθετα, εφόσον ο κάτοχος μιας γεωργικής εκμετάλλευσης περιορίζεται στη μίσθωση μηχανημάτων (χωρίς προσωπικό) ή μισθώνει μηχανήματα με ένα μέρος μόνο του απαραίτητου προσωπικού, έτσι ώστε η ίδια η δραστηριότητα εξακολουθεί να εκτελείται από τον ίδιο, με τη βοήθεια των μηχανημάτων, η δραστηριότητα αυτή εμπίπτει στον κλάδο 77 της NACE αναθ. 2.»
               
            
                  (21)
               
               
                  Το σημείο 1.89 αντικαθίσταται από τα εξής:
                  
                              «1.89.
                           
                           
                              Η εκτροφή ζώων στην εκμετάλλευση έναντι αμοιβής (παροχή εδάφους για το ζωικό κεφάλαιο) περιλαμβάνεται στις γεωργικές εργασίες επί συμβάσει δεδομένου ότι αποτελεί μέρος της διαδικασίας παραγωγής γεωργικών προϊόντων. Πάντως, η υποδιαίρεση αυτή δεν περιλαμβάνει την εκτροφή και τη φροντίδα ιδιωτικών αλόγων ιππασίας που δεν αποτελούν παραγωγή προϊόντων, αλλά μια πραγματική “υπηρεσία” υπό την έννοια του ΕΣΛ 95 (τομέας Ρ της NACE αναθ. 2).»
                           
                        
            
                  (22)
               
               
                  Ο τίτλος στο στοιχείο δ) άνωθεν του σημείου 1.92 αντικαθίσταται από τα εξής:
                  «δ)   Ομάδα 01.7: Θήρα, τοποθέτηση παγίδων και συναφείς δραστηριότητες»
               
            
                  (23)
               
               
                  Το σημείο 1.92 αντικαθίσταται από τα εξής:
                  
                              «1.92.
                           
                           
                              Αυτή η ομάδα δραστηριοτήτων περιλαμβάνει τις εξής δραστηριότητες: i) το κυνήγι και την παγίδευση σε εμπορική βάση· ii) τη λήψη ζώων (νεκρών ή ζώντων) για διατροφή, για τη γούνα ή το δέρμα τους, ή για να χρησιμοποιηθούν για σκοπούς έρευνας, για ζωολογικούς κήπους ή ως κατοικίδια ζώα· iii) την παραγωγή γούνας, δερμάτων ερπετών ή πουλιών που προέρχονται από κυνήγι ή παγίδευση. Πρέπει να σημειωθεί ότι η παραγωγή δορών και δέρματος που προέρχονται από σφαγεία καθώς και το κυνήγι ως αθλητική ή ψυχαγωγική δραστηριότητα δεν περιλαμβάνονται στις χαρακτηριστικές δραστηριότητες του γεωργικού κλάδου παραγωγής. Η εκτροφή θηραμάτων σε εκτροφεία δεν περιλαμβάνεται στην ομάδα αυτή, αλλά στην τάξη 01.49 “Εκτροφή άλλων ζώων”».
                           
                        
            
                  (24)
               
               
                  Στο σημείο 1.93, η εξίσωση «Γεωργικός κλάδος δραστηριότητα των ΟΛΓ» αντικαθίσταται από τα εξής:
                  
                              «Γεωργικός κλάδος δραστηριότητας των ΟΛΓ
                           
                           
                              
                                          =
                                       
                                       
                                          Γεωργικός κλάδος δραστηριότητας των Εθνικών Λογαριασμών
                                       
                                    
                                          –
                                       
                                       
                                          Μονάδες παραγωγής σπόρων (για έρευνα ή πιστοποίηση)
                                       
                                    
                                          –
                                       
                                       
                                          Παραγωγή μονάδων που παρέχουν υπηρεσίες συναφείς με τη γεωργία εκτός από τις γεωργικές εργασίες επί συμβάσει (π.χ. εκμετάλλευση συστημάτων άρδευσης)
                                       
                                    
                                          –
                                       
                                       
                                          Μονάδες για τις οποίες η γεωργική δραστηριότητα συνιστά αποκλειστικά ψυχαγωγική δραστηριότητα
                                       
                                    
                                          +
                                       
                                       
                                          Γεωργικές δραστηριότητες μονάδων των οποίων η κύρια δραστηριότητα δεν είναι γεωργική (βλέπε 1.18)»
                                       
                                    
                        
            
                  (25)
               
               
                  Η πρώτη παράγραφος του σημείου 2.055 αντικαθίσταται από τα εξής:
                  
                              «1.
                           
                           
                              Οι δύο δραστηριότητες πρέπει να αναφέρονται σε διαφορετικά τετραψήφια επίπεδα της NACE αναθ. 2 (Κλάδος 01: Φυτική και ζωική παραγωγή, θήρα και συναφείς δραστηριότητες). Συνεπώς, η εφαρμογή του κριτηρίου αυτού αποκλείει, λόγου χάρη, την καταγραφή των σπόρων που παράγονται και χρησιμοποιούνται στην ίδια εκμετάλλευση για τη φυτική παραγωγή (κατά τη διάρκεια της ίδιας λογιστικής περιόδου)·»
                           
                        
            
                  (26)
               
               
                  Στο σημείο 2.062, η πρώτη περίοδος αντικαθίσταται από τα εξής:
                  «Τα γεωργικά προϊόντα που υφίστανται επεξεργασία στη γεωργική μονάδα με τρόπο που μπορεί να διαχωριστεί (δηλαδή που καταλήγουν στη δημιουργία τοπικής μη γεωργικής ΜΟΔ) και τα οποία καταναλώνονται από τα γεωργικά νοικοκυριά, καταγράφονται στην παραγωγή του τομέα “Μεταποίηση” (τομέας Γ της NACE αναθ. 2) ως ίδια τελική κατανάλωση.»
               
            
                  (27)
               
               
                  Το σημείο 2.063 αντικαθίσταται από τα εξής:
                  
                              «2.063.
                           
                           
                              Τα τεκμαρτά ενοίκια των ιδιοκατοικούμενων διαμερισμάτων ή κατοικιών δεν εμφαίνονται εδώ αλλά στην τάξη “Εκμίσθωση και διαχείριση ιδιόκτητων ή μισθωμένων ακινήτων” (τάξη 68.20 της NACE αναθ. 2). Η ενοικίαση κατοικίας δεν αποτελεί γεωργική δραστηριότητα, θεωρείται δε πάντα ότι μπορεί να διαχωριστεί από τη γεωργική δραστηριότητα.»
                           
                        
            
         (1)  Βλέπε επίσης “Επεξηγηματικές σημειώσεις”: Eurostat: NACE Αναθ. 2, στατιστική ταξινόμηση των οικονομικών δραστηριοτήτων στην Ευρωπαϊκή Κοινότητα, θέμα 2 σειρά Ε, Λουξεμβούργο 2007.»
      
         (2)  Ο συνυπολογισμός των δραστηριοτήτων αυτών δεν αποτελεί παρέκκλιση από τη NACE αναθ. 2: βλέπε “Εισαγωγικές οδηγίες” για τη NACE Αναθ. 2.»
      
         (3)  Βλέπε “Εισαγωγικές οδηγίες” για τη NACE Αναθ. 2.: Στατιστική ταξινόμηση των οικονομικών δραστηριοτήτων στην Ευρωπαϊκή Κοινότητα, θέμα 2, σειρά Ε, Λουξεμβούργο 2007.»